b'\n_START_ARTICLE_\nVandplan 1.1 Nordlige Kattegat, Skagerrak\n_START_PARAGRAPH_\nVandplan 1.1 Nordlige Kattegat, Skagerrak omfatter et areal p\xc3\xa5 godt 2.670 km\xc2\xb2 og d\xc3\xa6kker st\xc3\xb8rstedelen af Vendsyssel. Landomr\xc3\xa5det d\xc3\xa6kker de kystn\xc3\xa6re omr\xc3\xa5der fra Skagen til Agger p\xc3\xa5 vestkysten, og fra Skagen til lidt syd for udmundingen af Mariager Fjord samt L\xc3\xa6s\xc3\xb8 mod \xc3\xb8st._NEWLINE_Vandplanen omfatter 1.673 km vandl\xc3\xb8b, 32 s\xc3\xb8er og 15 grundvandsforekomster. Omr\xc3\xa5dets kystvande omfatter 2 s\xc3\xa6rskilte kystvande det nordlige Kattegat nord for udmundingen af Mariager Fjord og Skagerrak med en lille del af Vesterhavet. Kommunerne Hj\xc3\xb8rring, Frederikshavn, L\xc3\xa6s\xc3\xb8, Br\xc3\xb8nderslev , Jammerbugt , Thisted, Aalborg , Rebild , Mariagerfjord og Randers Kommuner har st\xc3\xb8rre eller mindre arealer i planomr\xc3\xa5det. Der bor ca. 140.000 mennesker, og Hj\xc3\xb8rring, Frederikshavn og Skagen er de st\xc3\xb8rre byer. Ca. 116.000 indbyggere bor i byer med mere end 500 indbyggere.\n_START_SECTION_\nNatura 2000\n_START_PARAGRAPH_\nDer er 29 Habitatomr\xc3\xa5der, 12 Fuglebeskyttelsesomr\xc3\xa5der og 5 Ramsaromr\xc3\xa5der som ligger helt eller delvist i hovedvandoplandet til Nordlige Kattegat og Skagerrak. Disse er samlet i 26 Natura 2000 omr\xc3\xa5der, med et samlet landareal p\xc3\xa5 ca. 40.000 ha.\n_START_SECTION_\nIndsatsprogram\n_START_PARAGRAPH_\nMan har fastsat et m\xc3\xa5l for den samlede kv\xc3\xa6lstofreduktion p\xc3\xa5 19.000 tons, men vandplanerne fastl\xc3\xa6gger i f\xc3\xb8rste omgang kun en indsats i forhold til 9.000 tons. Forbedringen af de fysiske forhold i vandl\xc3\xb8b er i vandplanerne fastlagt p\xc3\xa5 et niveau, der er realistisk at gennemf\xc3\xb8re i f\xc3\xb8rste afkortede planperiode. Omkostningerne ved implementering af milj\xc3\xb8m\xc3\xa5lsloven i Hovedvandopland Nordlige Kattegat og Skagerrak forventes i 1. planperiode at blive i alt ca. 16 millioner kroner pr. \xc3\xa5r._NEWLINE_I henhold til Lov om randzoner (lov nr. 591 af 14. juni 2011) udl\xc3\xa6gges der randzoner p\xc3\xa5 op til 10 meter fra bredden af alle vandl\xc3\xb8b og s\xc3\xb8er st\xc3\xb8rre end 100m\xc2\xb2 der ligger i landzone. I randzonen m\xc3\xa5 der ikke foretages g\xc3\xb8dskning, spr\xc3\xb8jtning, dyrkning eller anden jordbearbejdning_NEWLINE_Endvidere skal der fjernes over 300 faunasp\xc3\xa6rringer, gennemf\xc3\xb8res vandl\xc3\xb8bsreataurering p\xc3\xa5 114 km vandl\xc3\xb8b._NEWLINE_Effekten og m\xc3\xa5lopfyldelse af nationale handleplaner for vandmilj\xc3\xb8 og natur, herunder vand- og Natura 2000-planer gennemf\xc3\xb8res i Danmark med det nationale overv\xc3\xa5gningsprogram NOVANA,\n_START_SECTION_\nEksterne kilder og henvisninger\n_START_PARAGRAPH_\nVandplan 1.1 Hovedvandopland Nordlige Kattegat og Skagerrak'